ແຜ່ນດິນໄຫວ ທີ່ແຮງ 6.8 ຣິກເຕີ ສັ່ນສະເທືອນ ມຽນມາ ເຮັດໃຫ້ 3 ຄົນເສຍຊີວິດ
ຈຸດສູນກາງຂອງແຜ່ນດິນໄຫວ ແມ່ນຢູ່ໃກ້ກັບເມືອງ Chauk ​ໃນແມ່ນ້ຳ Irrawaddy ຢູ່ທີ່ຄວາມເລີກ ປະມານ 84 ກິໂລແມັດ.
ແຜ່ນດິນໄຫວຂະໜາດແຮງ ໄດ້ສັ່ນສະເທືອນ ພາກເໜືອຫາພາກກາງ ຂອງມຽນມາ ໃນວັນພຸດວານນີ້ ເຊິ່ງໄດ້ສັງຫານຢ່າງນ້ອຍ 3 ຄົນ ແລະ ເຮັດໃຫ້ ວັດວາອາຮາມ ທີ່ເກົ່າແກ່ ປະມານ 60 ວັດ ໄດ້ຮັບຄວາມເສຍຫາຍ ສອງຄົນທີ່ເສຍຊີວິດນັ້ນ ແມ່ນແມ່ຍິງ ອາຍຸ 7 ປີ ແລະ 15 ປີ ແຜ່ນດິນໄຫວ ມີຄວາມແຮງຂະໜາດ 6 8 ອີງຕາມ ອົງການສຳຫຼວດທໍລະນີສາດ ສະຫະລັດ ທີ່ຮູ້ສຶກກັນ ໄປເຖິງບາງກອກ ປະເທດໄທ ແລະ ເມືອງ Kolkata ໃນ ອິນເດຍ ເຊິ່ງແຕ່ລະແຫ່ງນັ້ນ ແມ່ນໄກອອກໄປປະມານ 1,000 ກິໂລແມັດ ຈຸດສູນກາງຂອງແຜ່ນດິນໄຫວ ແມ່ນຢູ່ໃກ້ກັບເມືອງ Chauk ໃນແມ່ນ້ຳ Irrawaddy ຢູ່ທີ່ຄວາມເລີກ ປະມານ 84 ກິໂລແມັດ ແຜ່ນດິນໄຫວທີ່ເກີດຂຶ້ນຢູ່ເລິກໆນັ້ນ ທຳມະດາ ແລ້ວ ກໍ່ໃຫ້ເກີດຄວາມເສຍຫາຍຢູ່ເທິງພື້ນດິນ ໜ້ອຍກວ່າ ສະມາຊິກສະພາ ທ່ານ U Win Myint Khine ທີ່ເປັນຜູ້ແທນເຂດເມືອງ Chauk ໄດ້ບອກວີໂອເອ ວ່າ ແຜ່ນດິນໄຫວ ໄດ້ທຳລາຍ ໂຄງສ້າງຂອງວັດເກົ່າແກ່ ຢ່າງນ້ອຍ 140 ວັດ ຢູ່ໃນ ເມືອງ Bagan ທີ່ຄາດວ່າຈະເປັນສະຖານທີ່ມໍລະດົກໂລກນັ້ນ ທ່ານ Khine ໄດ້ບອກວີໂອເອ ວ່າ ທ່ານ U Aung Kyaw ນັກໂບຮານຄະດີ ຈາກກະຊວງວັດທະນະທຳ ໄດ້ບອກຕໍ່ວີໂອເອ ວ່າ ພະນັກງານຮັກສາຄວາມປອດໄພ ໄດ້ຖືກສົ່ງໄປປົກປ້ອງສະຖານທີ່ຕ່າງໆ ຈາກການ ຖືກລັກຂະໂມຍ ແລະກ່າວວ່າ ກອງປະຊຸມສຸກເສີນ ໄດ້ມີຂຶ້ນເພື່ອປະເມີນຜົນເສຍຫາຍ ທ່ານໄດ້ກ່າວອີກວ່າ ເມືອງ Bagan ແມ່ນເປັນຖິ່ນຖານຂອງວັດພຸດທະສາສະໜາເກົ່າແກ່ ຫຼາຍກວ່າ 2,000 ວັດ ທີ່ປະກອບດ້ວຍ ວັດວາອາຮາມ ແລະ ພະທາດ ຕ່າງໆ ຈາກ ສັດຕະວັດ ທີ 10 ຫາ ສັດຕະວັດ ທີ 14 ແລະ ເປັນສະຖານທີ່ທ່ອງທ່ຽວ ທີ່ນິຍົມຊົມຊອບ ເຖິງແມ່ນວ່າ ແຜ່ນດິນໄຫວ ແມ່ນເກີດຂຶ້ນຢູ່ເລືື້ອຍ ຢູ່ໃນມຽນມາ ກໍຕາມ ປະເທດໃນ ເອເຊຍຕາເວັນອອກສຽງໃຕ້ ນີ້ ກໍບໍ່ມີແຜ່ນດິນໄຫວທີ່ຮ້າຍແຮງເລີຍ ນັບຕັ້ງແຕ່ ໄດ້ເກີດແຜ່ນດິນໄຫວ ຂະໜາດແຮງ 6 8 ໃນເດືອນ ພະຈິກ ປີ 2012 ທີ່ໄດ້ສັງຫານເກືອບ 40 ຄົນ ເປັນຕົ້ນມາ ແຜ່ນດິນໄຫວຂະໜາດ 6 9 ເກີດຂຶ້ນໃນມຽນມາ ເມື່ອເດືອນເມສາ ນີ້ ແຕ່ໄດ້ກໍ່ໃຫ້ເກີດ ຄວາມເສຍຫາຍພຽງໜ້ອຍດຽວ ແລະ ບໍ່ມີການເສຍຊີວິດໃດໆ